ท่าสาทร ตรง bts สะพานตากสิน มีร้านไม่มากนักที่จะนั่งกินก่อนไปทำงานได้ ส่วนมากใส่กล่องใส่ถุง ลองเดินหาไปถึงบริเวณโรบินสันบางรัก ตอนเช้าๆ ก็ยังไม่มีร้านรวงที่เป็นกิจจะลักษณะเปิดมากนัก มักเป็นแผงลอยค้าเร่เสียมาก 

เลยเดินย้อนมาทางขึ้น bts ใต้สะพาน จะมีอยู่3-4ร้านที่นั่งกินได้ เป็นร้านข้าวแกง เกาเหลาเลือดหมู/ก๋วยจั๊บ โจ๊ก และก๋วยเตี๋ยวแคะ นั่นเอง

ลองสั่งมากิน น้ำซุปออกจืดไป แต่เส้นและลูกชิ้นแคะใช้ได้ทีเดียว มีเกี๊ยวหมูให้ด้วย1ชิ้น กินตอนกำลังร้อนๆ เติมพลังยามเช้าได้ดี ราคาถูก ชามละ 35 มีน้ำชาตักบริการตัวเอง เพิ่ม 2 บาท ถ้าสั่งพิเศษ 40 บาท ซึ่งแบบธรรมดาก็พออิ่มไปถึงเที่ยงแล้วล่ะ